Document ID: 32009R0675

KOMISIJAS REGULA (EK) Nr. 675/2009
(2009. gada 27. jūlijs),
ar ko izsludina konkursu par ievedmuitas nodokļa samazinājumu, ko piemēro, importējot Spānijā sorgo no trešām valstīm
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 144. pantu saistībā ar tās 4. pantu,
tā kā:
(1)
Ievērojot Kopienas starptautiskās saistības daudzpusējo tirdzniecības sarunu Urugvajas kārtas (2) satvarā, Kopiena ir apņēmusies Spānijā importēt noteiktu daudzumu sorgo.
(2)
Komisijas 2008. gada 18. decembra Regulā (EK) Nr. 1296/2008, kas apstiprina noteikumus, ar kādiem var iesniegt pieteikumus par tarifa kvotām kukurūzas un sorgo importam Spānijā un kukurūzas importam Portugālē (3), ir paredzēti īpaši noteikumi konkursu organizēšanai.
(3)
Ņemot vērā tirgus apstākļus Spānijā, ir vēlams izsludināt konkursu par sorgo ievedmuitas nodokļa samazinājumu, lai tādējādi pilnībā izmantotu importa kvotu.
(4)
Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
IR PIEŅĒMUSI ŠO REGULU.
1. pants
1. Ar šo izsludina konkursu par Regulas (EK) Nr. 1234/2007 136. pantā minētā nodokļa samazinājumu attiecībā uz sorgo, ko importē Spānijā.
2. Piemēro Regulas (EK) Nr. 1296/2008 noteikumus.
2. pants
Konkurss ir spēkā līdz 2009. gada 17. decembrim. Konkursa laikā tiek organizētas vairākas konkursa kārtas, kurām piedāvājumu iesniegšanas datumi noteikti konkursa paziņojumā.
3. pants
Saskaņā ar konkursu izdotās importa licences ir derīgas piecdesmit dienas no to izdošanas dienas Regulas (EK) Nr. 1296/2008 11. panta 4. punkta nozīmē.
4. pants
Šī regula stājas spēkā dienā, kad tā publicēta Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2009. gada 27. jūlijā

Labels: 17
5
3
18
15